**УПУТСТВО УЧЕСНИЦИМА КОНКУРСА**

Право учешћа на конкурсу имаjу приказивачи који су уписани у регистар Агенције за привредне регистре или други регистар који се води за територију Републике Србије, са регистрованом делатношћу приказивања кинематографских дела и испуњаваjу следеће услове:

* да им пословни рачуни нису блокирани у периоду од дана подношења приjаве на конкурс до дана доношења одлуке Управног одбора о избору добитника средстава по конкурсу и
* да немају неплаћене обавезе по основу пореза, доприноса и других jавних дажбина у складу са прописима Републике Србије.

Право учешћа на конкурсу нема добитник средстава по ранијим конкурсима коjи ниjе испунио доспеле обавезе из или у вези са конкурсом и уговором закљученим на основу конкурса, односно, обавезе настале као последица раскида уговора закљученог на основу конкурса према министарству надлежном за послове културе и/или према Центру и/или учесницима у реализациjи подржаних проjеката, док те обавезе не измири.

Приjаве са неверодостоjним и нетачним подацима биће одбачене, а њихови подносиоци санкционисани забраном учешћа на jавним конкурсима у траjању до пет година.

Приjавни формулар и конкурсна документациjа достављаjу се на српском jезику **искључиво у електронскоj** **форми** **у ПДФ формату (**осим табеле **03.01 Редовни програм биоскопа** коjа се доставља у excel формату**)** на електронску адресу: **konkurs2023@fcs.rs**

**Молимо вас да конкурсну документациjу са више од 15МБ шаљете путем We Transfer-а, а не путем Google Drive-a.**

**Приjава постаjе валидна након што подносилац приjаве добиjе повратни e-mail са адресе: konkurs2023@fcs.rs са деловодним броjем под коjим jе проjекат заведен.**

# КОНКУРСНА ДОКУМЕНТАЦИJА

Учесници конкурса дужни су да уз конкурсну пријаву доставе следећу документацију, и то у наведеноj структури конкурсне документациjе:

**У директориjуму 01 ПРАВНА ДОКУМЕНТАЦИJА**

* ПДФ Фаjл под називом **01.01 Извод из регистра**: извод са интернет странице Агенције за привредне регистре или извод из другог регистра из кога се види да је регистрована делатност приказивача приказивање кинематографских дела;
* ПДФ Фаjл под називом **01.02 Уверење из пореске управе**: уверење пореске управе да приказивач нема доспеле, а неплаћене обавезе по основу пореза и других јавних давања (водити рачуна да се потврда чека десетак дана);
* ПДФ Фаjл под називом **01.03 Доказ о правном статусу биоскопа:** доказ о регулисаном имовинско-правном статусу биоскопа (извод из катастра непокретности у коме је приказивач уписан као власник, корисник или закупац биоскопа, уговор о дугорочном закупу биоскопа);
* ПДФ Фаjл под називом **01.04** Изjаву учесника конкурса да се не налази у поступку повраћаjа државне или де минимис помоћи и да ниjе био привредни субjект у тешкоћама у смислу прописа о правилима за доделу државне помоћи (**Попунити приложени формулар).**

**У директориjуму 02 ПРИJАВА:**

* ПДФ Фаjл под називом **02.01 Приjава**: (**Попунити приложени формулар**);
* ПДФ Фаjл под називом **02.02 Лична карта приказивача** (**Попунити приложени формулар**);
* ПДФ Фаjл под називом **02.03 Биографиjа**: биографију приказивача. Кратка биографиjа, на максимум jедноj А4 страни;
* ПДФ Фаjл под називом **02.04 Фотографиjе**: Фотографије биоскопа споља и унутра. Фотографиjе мораjу бити у боjи и jасно видљиве. Фотографиjе мораjу приказивати између осталог биоскопску салу, проjекциону кабину, опрему, биоскопске столице. Приложити максимум 12 фотографиjа;
* ПДФ Фаjл под називом **02.05 План унапређења биоскопа**: план унапређења материјално техничких услова биоскопа коjи би се спровео кроз фазе у следећих неколико година (план за израду пројектне документације, план набавке опреме, план за одржавање и унапређење услова рада у биоскопу и сл.), без обзира на извор финансирања;
* ПДФ Фаjл под називом **02.06 Финансиjска подрска**: Уколико постоjи подршка других институциjа, у смислу финансирања неке од фаза претходно изнетог плана унапређења биоскопа, приложити доказе о финансијској подршци;
* ПДФ Фаjл под називом **02.07 Понуде пружаоца услуге**: Неопходно jе доставити понуду домаћег добављача / извођача радова за набавку опреме, коjа jе у складу са проjектном документациjом. **Испоручилац опреме, односно, извођач радова не може бити и реализатор проjектне документациjе по коjоj се доставља понуда. Уз понуду треба приложити и биографиjу понуђача са листом референци на већ изведеним сличним обjектима (биоскопи, домови културе и сл.), као и изjаву да jе овлашћен за испоруку и одржавање понуђене опреме (на меморандуму понуђача).** Учесник конкурса jе у обавези да за средства коjе добиjе купи опрему/изведе радове у свему према достављеноj понуди и проjекту. **ФЦС има право да комисиjски на обjекту провери како и на коjи начин су утрошена средства добиjена по конкурсу и да ли jе изабрани извођач радова овлашћен за испоруку и одржавање уграђене опреме.**

**Учесници конкурса коjи аплицираjу за добиjање средстава за израду проjектне документациjе достављаjу понуду домаћих проjектних бироа или самосталних проjектанта (уз понуду треба да буде достављен ЦВ проjектаната са референцама и броjем лиценце ИКС или одговараjуће лиценце коjу издаjе Министарство грађевинарства, саобраћаjа и инфраструктуре).**

Понуде мораjу бити изражене у динарима и са обрачунатим ПДВ-ом.

За инвестициjе за коjе ниjе потребна проjектна документациjа, или извештаj одговорног проjектанта (замена дотраjале опреме идентичном новом, поправке опреме и слично), нису у обавези да доставе проjектну документациjу, само понуду у свему како jе горе наведено.

**У директориjуму 03 РЕПЕРТОАР:**

* **Еxцел Фаjл** под називом **03.01 Редовни програм биоскопа**: преглед редовног програма приказивача у току 2020, 2021. и 2022. године (**Попунити приложени формулар**);
* ПДФ Фаjл под називом **03.02 Промотивне активности**: извештај о обављеним промотивним активностима приказивача у току 2020, 2021. и 2022. године, са штампаним материјалима (скенирано) или електронским објавама о томе;
* ПДФ Фаjл под називом **03.03 Публикациjе биоскопа**: доставити копију публикација/програма које биоскоп издаје (уколико постоји);

**У директориjуму 04 ПРОJЕКТНА ДОКУМЕНТАЦИJА:**

* ПДФ Фаjл под називом **04.01 Постоjеће стање**: Проjекат постоjећег биоскопа. Уколико не постоjи проjекат треба доставити: димензионе скице основа и пресека биоскопске сале, кратак опис облога пода, зида и плафона, као и следеће напомене: да ли постоjи пад у поду гледалишта, да ли постоjи проjекциона кабина и да ли jе сала мултифункционална;
* ПДФ Фаjл под називом **04.02 Постоjеће стање-технологиjа**: спецификацију постојеће технолошке опреме за биоскопске пројекције (пројектори са пратећим прибором у кино кабини, пројекциони екран са димензијама и аудио систем са централном опремом у кино кабини и звучницима у сали);
* ПДФ Фаjл под називом **04.03 Новопроjектовано стање**: Ако се средства потражуjу на основу проjектне документациjе: Потребно jе доставити проjектну документациjу са предмером и предрачуном, оверену од стране одговорних проjектаната коjа обухвата и приказуjе фазу за коjу се траже финансиjска средства. **Реализатор проjектне документациjе не може бити фирма испоручилац опреме, односно, извођач радова. Проjектна документациjа мора бити израђена, оверена и потписана у складу са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката.**
* ПДФ Фаjл под називом **04.04 Проjектни задатак**: Ако се средства потражуjу за израду проjектне документациjе доставити проjектни задатак из коjег би се сагледало колики jе обим интервенциjа планиран. **Будућа проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката. Уз проjектни задатак доставити информативну понуду са ценама и списком лиценцираних проjектаната коjи би били ангажовани на овом проjекту.**

**Минимални ниво проjектне документациjе за технолошке системе jе идеjни проjекат (фаза ИДП) под условом да сала задовољава ентериjерске и технолошке захтеве (сала има одговараjући ентериjер и све неопходне инсталациjе jаке струjе и климатизациjу).**

**У случаjу да сала не задовољава ентериjерске и технолошке захтеве неопходна jе проширена проjектна документациjа са обавезним АГ делом и технолошким системима. Зависно од нивоа интервенциjе, проjеката коjе треба израдити поред обавезних и потреба за добиjење дозвола од надлежних органа за извођење предметних радова проjектна документациjа треба да буде израђена као Идеjни проjекат (ИДП) односно Проjекат за грађевинску дозволу (ПГД).**

* ПДФ Фаjл под називом **04.05 ДЦ проjектор**: Ако се средства потражуjу за набавку ДЦ проjектора треба доставити:
* проjекат оверен од лиценцираног инжењера (Проjекат биоскопске технологиjе - проjекат треба нарочито да садржи: спецификациjу опреме из проjекта са ценама, прорачун осветљаjа ДЦ проjектора и графичку документациjу). Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката.
* Ако не постоjи проjекат онда треба доставити технички опис са потребним прорачунима и цртежима оверен од стране лиценцираног проjектанта (образац за прорачун осветлаjа ДЦ приjектора jе у прилогу конкурсне документациjе);
* понуду понуђача са ценама за ДЦ проjектор са пратећом опремом и уградњом;
* проспектну документациjу;
* прорачун осветљаjа ДЦ проjектора - **прилог бр. 04.05.1** попуњен и оверен од стране лиценцираног проjектанта;

● ПДФ Фаjл под називом **04.06 Аудио систем**: **Прихвата се опрема само из *биоскопског* програма а не и опрема за вишенаменско озвучавање сале!** Ако се средства потражуjу за набавку биоскопског аудио система или дела аудио система доставити:

* проjекат оверен од лиценцираног инжењера (Проjекат биоскопске технологиjе - проjекат треба нарочито да садржи: спецификациjу предметне опреме из проjекта са ценама, прорачуне и графичку документациjу). Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката;
* ако не постоjи проjекат онда треба доставити технички опис са потребним прорачунима и цртежима оверен од стране лиценцираног проjектанта;
* понуду понуђача са ценама за опрему и радове. Понудом мораjу да буду обухваћени сви радови на постављању предметне опреме у функциjу (извођење инсталациjа, уградња и повезивање опреме, довођење сале у функциjу након интервенциjе и слично…);
* проспектну документациjу;

● ПДФ Фаjл под називом **04.07 Проjекционо платно**:Ако се средства потражуjу за набавку биоскопског платна доставити:

* проjекат оверен од лиценцираног инжењера (Проjекат биоскопске технологиjе - проjекат треба нарочито да садржи: спецификациjу предметне опреме из проjекта са ценама, прорачуне и графичку документациjу). Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката;
* ако не постоjи проjекат онда треба доставити технички опис са потребним прорачунима и цртежима оверен од стране лиценцираног проjектанта;
* понуду понуђача са ценама за опрему и радове. Понудом мораjу да буду обухваћени сви радови на постављању предметне опреме у функциjу (извођење инсталациjа, уградња и повезивање опреме, довођење сале у функциjу након интервенциjе и слично…);
* проспектну документациjу;

● ПДФ Фаjл под називом **04.08 биоскопске фотеље**: Ако се средства потражуjу за набавку биоскопских фотеља доставити:

* проjекат оверен од лиценцираног инжењера (Проjекат архитектуре - проjекат треба нарочито да сарџи: спецификациjу предметне опреме из проjекта са ценама, прорачуне и графичку документациjу). Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката.
* Ако не постоjи проjекат доставити технички опис са упоредном анализом постоjећих и новопредвиђених фотеља. Ако се набављаjу веће или мање фотеље од постоjећих доћи ће и до промене броjа места у гледалишту. У том сличаjу потребно jе доставити и цртеже сале са старим и новим распоредом седења оверене од одговорног проjектанта;
* понуду понуђача са ценама са проспектном документациjом. Понудом мораjу да буду обухваћени сви радови на постављању предметне опреме у функциjу (демонтажа старих седишта, монтажа нових, санирање оштећења од демонтаже и довођење сале у функциjу након интервенциjе и слично…);

● ПДФ Фаjл под називом **04.09 Акустичке облоге зидова и плафона**: Ако се средства потражуjу за набавку биоскопских акустичких облога доставити:

* проjекат оверен од лиценцираног инжењера - Проjекат архитектуре са прорачуном акустике - проjекат треба нарочито да садржи: спецификациjу предметне опреме из проjекта са ценама, прорачуне и графичку документациjу. Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката;
* ако не постоjи проjекат онда треба доставити технички опис са потребним прорачунима и цртежима оверен од стране лиценцираног проjектанта;
* понуду понуђача са ценама са проспектном документациjом. Понудом мораjу да буду обухваћени сви радови на постављању предметне опреме у функциjу (демонтажа старих облога, монтажа нових, санирање оштећења од демонтаже и довођење сале у функциjу након интервенциjе и слично…);

● ПДФ Фаjл под називом **04.10 Акустичка врата и прозори**: Ако се средства потражуjу за набавку биоскопских акустичких врата или прозора доставити:

* проjекат оверен од лиценцираног инжењера - Проjекат архитектуре са прорачуном акустике - проjекат треба нарочито да садржи: спецификациjу предметне опреме из проjекта са ценама, прорачуне и графичку документациjу. Проjектна документациjа мора бити израђена, оверена и потписана у скалду са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката;
* ако не постоjи проjекат онда треба доставити технички опис са потребним прорачунима и цртежима оверен од стране лиценцираног проjектанта;
* понуду понуђача са ценама са проспектном документациjом. Понудом мораjу да буду обухваћени сви радови на постављању предметне опреме у функциjу (демонтажа старих позициjа, монтажа нових, санирање оштећења од демонтаже и довођење сале у функциjу након интервенциjе и слично…);

● ПДФ Фаjл под називом **04.11 Поправка - сервис - замена**:

Ако се средства потражуjу за поправку, сервис или замену опреме са опремом истих карактеристика доставити:

* понуду понуђача са ценама са проспектном документациjом. Понудом мораjу да буду обухваћени сви радови на постављању предметне опреме у функциjу (демонтажа старих позициjа, монтажа нових, санирање оштећења од демонтаже и довођење сале у функциjу након интервенциjе и слично…).

Ако се средства потражуjу за поправку, сервис или замену опреме са новом опремом другачиjих карактеристика од постоjеће опреме доставити:

* проjекат оверен од лиценцираног инжењера - проjекат треба нарочито да садржи: спецификациjу предметне опреме из проjекта са ценама, прорачуне и графичку документациjу. Проjектна документациjа мора бити израђена, оверена и потписана у складу са Законом о планирању и изградњи и Правилником о садржини, начину и поступку израде и начину вршења контроле техничке документациjе према класи и намени обjеката;
* ако не постоjи проjекат онда треба доставити технички опис са потребним прорачунима, цртежима и упоредном анализом постоjеће и новопроjектоване опреме. Извештаj треба да буде оверен од стране лиценцираног проjектанта;
* понуду понуђача са ценама са проспектном документациjом. Понудом мораjу да буду обухваћени сви радови на постављању предметне опреме у функциjу ( демонтажа старих позициjа, монтажа нових, санирање оштећења од демонтаже и довођење сале у функциjу након интервенциjе и слично…).

# ТРАJАЊЕ JАВНОГ КОНКУРСА

Конкурс jе отворен месец дана од дана jавног обjављивања у ''Вечерњим новостима'', односно **од 19. априла 2023. до 19. маја 2023. године**.

Формулар конкурсне приjаве и пратећа конкурсна документациjа доступни су на интернет страници Филмског центра Србиjе (www.fcs.rs).

Неблаговремене и непотпуне приjаве, приjаве коjе нису поднете од овлашћених лица, приjаве коjе нису поднете на прописаном формулару, **приjаве коjе немаjу тражену структуру поднетог материjала са свим траженим прилозима** и приjаве коjе нису предмет jавног конкурса неће се разматрати.

# КРИТЕРИЈУМИ ЗА ОДЛУЧИВАЊЕ

Конкурсна комисија ће приликом избора проверавати, анализирати и ценити следеће:

1. постојеће материјално-техничке услове биоскопа образложене у захтеву за преддигитализацију;
2. план за унапређење материјално-техничких услова биоскопа;
3. степен реализовања активности наведених у конкурсноj документациjи;
4. постигнуте резултате у фази преддигитализације биоскопа;

Предност приликом избора имају биоскопи који су већ обезбедили део материјално-техничких услова за дигитализацију биоскопа из других извора. Ако постоjи таква подршка потребно jе доставити УГОВОР о додељеним средствима од стране локалне самоуправе или неке друге државне институциjе за подршку биоскопа (израда проjектно-техничке документациjе, грађевинско-ентериjерски радови, опрема и сл.).

# ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог о избору пројеката по расписаном јавном конкурсу и доставља га Управном одбору Центра. На основу предлога конкурсне комисије, Управни одбор Центра доноси одлуку о избору пројеката и додели средстава за суфинансирање изабраних пројеката у року од 15 дана од доношења предлога комисије.

# ОСТАЛЕ ИНФОРМАЦИJЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Конкурсна документациjа се не враћа.

Све додатне информациjе и обjашњења од значаjа за спровођење поступка конкурса могу се добити путем телефона броj: 011 2625-131, или путем електронске поште на: **konkurs2023@fcs.rs**

**ПРИЈАВА**

**на конкурс за финансирање и суфинансирање пројеката у кинематографији за 2023.**

**Преддигитализациjа и дигитализациjа биоскопа**

1. ПОДАЦИ О ПОДНОСИОЦУ ПРИЈАВЕ:

Назив подносиоца пријаве – приказивача:

Адреса приказивача:

Матични број:

Порески број (ПИБ):

Шифра делатности:

Број рачуна код Управе за трезор - **рачун сопствених средстава** (уколико постоjи):

Лице овлашћено за заступање:

Лице за контакт:

E-mail:       Интернет адреса:

Телефон:

1. Описати укратко целокупне планиране радове на унапређењу биоскопа. У кратким цртама (максимално 5 редова) изнети план фазности остваривања:

1. Да ли постоjи подршка локалне самоуправе или неке државне институциjе? Да ли су добиjена средства на неком другом конкурсу за део планираног ширег обухвата радова на унапређењу биоскопа? (ако постоjи навести коjа и износ подршке са ПДВ-ом):

1. Навести за коjи део се траже средства:

* + ДЦ Проjектор са монтажом и пуштањем у рад уз гаранциjе извођача
	+ Биоскопско палтно (са електромоторним погоном или са шпановањем на постојећем раму) са свим припадаjућим радовима на монтажи и пуштањем у рад уз гаранциjе извођача
	+ Аудио опрема за вишеканалну репродукцију звука неопходна за будућу дигитализацију сале са свим припадаjућим радовима на монтажи и пуштањем у рад уз гаранциjе извођача
	+ Биоскопске фотеље са свим припадаjућим радовима на монтажи у завршеном ентериjеру
	+ Биоскопске акустичке облоге зидова, и плафона са свим припадаjућим радовима на монтажи
	+ Биоскопска акустичка врата или прозори са свим припадаjућим радовима на монтажи
	+ Израда потребне пројектне документације за унутрашње уређење биоскопа и технолошку опрему
	+ Поправка, сервисирање или замена дела опреме биоскопа

1. Тражена средства за целокупну горе наведену инвестицуjу. Тражена средства су у свему у складу са приложеним понудама и проjектним задатком (са ПДВ-ом       динара)
2. Да ли је приказивач добиjао средства на конкурсима пре 2023. године? (уколико jесте навести годину, намену и износ)

1. Да ли је приказивач добио средства на конкурсу Филмског центра Србиjе 2022. године? (уколико jесте, а ниjе доставио извештаj о реализациjи и наменском трошењу средстава, потребно jе да образложи разлоге због коjих ниjе достављен извештаj о реализациjи проjекта и наведе у коjоj jе фази реализациjа проjекта)

1. Изjава

Упознат/а сам са одредбама чл. 9 и 103. Закона о општем управном поступку („Службени гласник РС“, бр. 18/2016), коjима jе прописано да jе орган дужан да по службеноj дужности, у складу са законом, врши увид, прибавља и обрађуjе податке о чињеницама о коjима се води службена евиденциjа, а коjи су неопходни за одлучивање, осим ако странка изричито изjави да ће те податке прибавити сама.

Сагласан/а сам да орган за потребе поступка може извршити увид, прибавити и обрадити податке о чињеницама о коjима се води службена евиденциjа, коjи су неопходни у поступку одлучивања.

Као одговорно лице подносиоца приjаве проjекта под кривичном и материjалном одговорношћу, изjављуjем:

* да су сви подаци, коjи су наведени у приjави на овом конкурсу потпуни, истинити и тачни;

* да не постоjе неиспуњене уговорене обавезе према Министарству културе Републике Србиjе и Филмском центру Србиjе;

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Место и датум Подносилац пријаве

 М. П.